钦定古今图书集成/明伦汇编/氏族典/第408卷 > 许琼
## 钦定古今图书集成/明伦汇编/氏族典/第408卷 > 许琼

按《宋史陈抟传》：“‘许琼，开封鄢陵人。开宝五年，子永罢
卢氏县尉，诣匦上言，臣年七十五，父琼年九十九，长
兄年八十一，次兄年七十九，欲乞近地一官，以就营
养’。上览奏，召永讯之，即命迎其父赴阙。琼得对于讲
武殿，上顾问久之，悉能奏对，而词气不衰，言唐末以
来事，历历可听。上悦，其父子俱享遐寿，赐袭衣、犀带”、
银鞍勒马，帛三十匹、茶二十斤，授永《郾城令》。